দিল্লিতে হয়নি, রাজ্যের বাকি নির্বাচনগুলিতে বিজেপিকে টক্কর দিতে মরিয়া কংগ্রেস

নয়াদিল্লি: দিল্লি বিধানসভা (Delhi Assemble Election) ভোটে (Vote) কংগ্রেস (Congress) খাতা খুলতে পারেনি। দিল্লির হার থেকে শিক্ষা নিয়ে ঘুরে দাঁড়াতে মরিয়া কংগ্রস।

অসম, বাংলা, উত্তরপ্রদেশ, পঞ্জাব, হিমাচল, গুজরাতে জায়গা জুড়ে রয়েছে বিজেপি (Bjp)। ফলে এই জায়গাগুলিতে নিজের মান বাঁচাতে চাইছে কংগ্রেস (Congress)।

রবিবার কংগ্রেসের তরফে এক বিবৃতি দিয়ে এআইসিসির (AICC) বিশেষ অধিবেশন (Special Session) কবে হবে তার দিনক্ষণ জানানো হয়।

কংগ্রেসের মহাসচিব কেসি বেণুগোপাল (Congress General Secretary KC Venugopal) ওই বিবৃতিতে জানিয়েছেন, আগামী ৮ ও ৯ এপ্রিল গুজরাতের (Gujarat)  আহমদাবাদের (Ahmedabad) অধিবেশন বসবে।

বিজেপি সরকারের জনবিরোধী নীতি, হিন্দুত্ববাদ, সংবিধানের উপর মোদি সরকারের আক্রমণ নিয়ে পর্যালোচনা হবে। সেইসঙ্গে আগামীদিনে ভোটের ময়দানে ভবিষ্যৎ কর্মসূচি তৈরি করতে কি কি পদক্ষেপ নেওয়া হবে, তাই নিয়েও আলোচনা হবে।

আরও পড়ুন: ক্ষমা চাইলেও বাংলার আরএসএস নেতাকে ছাড়ছেন না মালবীয়

মহাত্মা গান্ধী ১৯২৪ সালে এআইসিসির সভাপতি হয়েছিলেন। তার শতবর্ষপূর্তি উপলক্ষে বহু আগে এআইসিসির এই ধরনের বিশেষ অধিবেশন ডাকার কথা ঘোষণা করেছিল।

২০২৪ সালের লোকসভা ভোটে ক্ষমতা দখল করতে পারেনি কংগ্রেস। মান ধরে রাখেন প্রিয়াঙ্কা গান্ধী। বিপুল ভোটে ওয়েনাড় কেন্দ্র থেকে জয়লাভ করেন তিনি।

এবার আহমদাবাদের এআইসিসি’র অধিবেশন বসবে। সেইখানেই নির্বাচনী লড়াইয়ের রূপরেখা তৈরি করা হবে।

এদিকে শারীরিকভাবে অসুস্থ সোনিয়া গান্ধী। তবে অধিবেশনে যোগ দেওয়ার কথা আছে তাঁর। এছাড়াও থাকবেন লোকসভার বিরোধী দলনেতা রাহুল গান্ধী, কংগ্রেসশাসিত রাজ্যের মুখ্যমন্ত্রী, দলের কেন্দ্রীয় কমিটির সদস্য সহ বর্ষীয়ান নেতারা।